Diari Oficial de la Generalitat Valenciana


Sumari del DOGV 5149, del 05-12-2005 (2005/13334)

Informació pública del programa d'actuació integrada presentat per L3M Construcció, Urbanisme i Servicis, SA, per al desenvolupament de la unitat d'execució UE-3 i UE-6 del pla especial de Patraix, de sòl urbà residencial de València.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5149

Data del DOGV
:   05-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13757


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada presentat per L3M Construcció, Urbanisme i Servicis, SA, per al desenvolupament de la unitat d'execució UE-3 i UE-6 del pla especial de Patraix, de sòl urbà residencial de València. [2005/X13407]
  
El Ple de l'Ajuntament en la sessió ordinària del 28 d'octubre 2005, va adoptar l'acord següent:
  
?Vistes les actuacions hagudes en l'expedient, així com els informes emesos pel Servici de Projectes Urbans de data 29 de juliol de 2004, i per l'Oficina Tècnica de Planejament de data 13 de juliol de 2005, i previ dictamen de la Comissió Informativa d'Habitatge, Grans Projectes i Urbanisme, s'acorda:
  
I. Sotmetre a informació pública pel termini de vint dies hàbils, per mitjà d'anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la LRAU, l'Alternativa Tècnica de Programa d'Actuació Integrada presentada per L3M Construcció, Urbanisme i Servicis, SA, per al desenvolupament de la Unitat d'Execució UE 3 i UE 6 del Pla Especial de Patraix, de sòl urbà residencial de València, comprensiva de pla de reforma interior de millora i document d'homologació del sector, projecte d'urbanització i memòria de programa.
  
En tal termini, comptat a partir de la publicació de l'anunci d'exposició pública en el DOGV, podran presentar-se en el Servici Municipal de Planejament (av. d'Aragó, 35), tant al·legacions com Alternatives Tècniques que pretenguen competir amb l'exposada al públic, i el termini quedarà prorrogat per vint dies addicionals si en els deu primers d'informació pública alguna persona, prestant-ne caució per un import de 3.005 euros, es comprometera de presentar una Alternativa Tècnica substancialment diferent de la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la Corporació (Plaça de l'Ajuntament), proposicions juridicoeconòmiques en plica tancada a qualsevol de les Alternatives Tècniques presentades, i l'acte d'obertura de les que s'hi presenten tindrà lloc el següent dia hàbil a l'acabament d'este termini, llevat que siga dissabte, i en este cas es traslladarà al següent dia hàbil. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; així mateix durant tot el procediment podran ser objecte de pública consulta en el Servici de Planejament, les al·legacions i Alternatives Tècniques que s'hi vagen presentant.
  
La publicació de la present resolució servix d'anunci als afectats desconeguts o a aquells la direcció dels quals no constara o constara erròniament en la base de dades cadastrals, de conformitat amb el que establix l'article 59.5 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, fent-se constar que a estos efectes, es desconeix el propietari de la parcel·la amb referència 4316644, figurant com a domicili a efectes de notificacions C/ Marqués d'Elx, 4-A de València.
  
II. Notificar el present acord als distints servicis municipals?.